Omaishoitajien jaksaminen

Yhteiskuntamme / kuntiemme  näkymätön voimavara ovat omaishoitajat. Useimmat heistä tekevät työtään pyyteettömästi hoitaen itselleen ja perheelleen rakasta ihmistä. Kuntien kanssa sopimuksen 

tehneitä omaishoitajia on maassamme 27 000 ja heistä yli 65 vuotiaita on 43 % 

Eräs tulevaisuuden haasteita tuleekin olemaan omaishoitajien tukeminen työssään. Omaishoitajilla tällä hetkellä on kaksi vapaapäivää kuukaudessa ja hallitus on esittänyt kolmatta ensivuoden alusta. Asia on todella hyvä: mikäli on niin että omaishoitajat voivat vapaapäivänsä pitää. Se kuitenkin vaatii kunnilta lisäresursseja monellakin tapaa. Onko laitospaikkoja riittävästi mihin voi hoidettavan

turvallisesti viedä tai vaihtoehtona onko järjestettävissä hoidettavan kotiin hoitajaa/hoitajia niin

että omaishoitaja voi viettää vapaansa ”hyvällä omallatunnolla”. Säännöllisten vapaiden ansiosta
todennäköisesti iäkkäämpikin omaishoitaja jaksaa työtään pidempään ja säästää kalliita laitospaikkoja niitä kipeämmin tarvitseville.

Tulevaisuudessa omaishoitajien määrä tulee lisääntymään, jo nyt kannattaa visioida mikä on 

paras tapa huolehtia myöskin omaishoitajan jaksaminen. Heidän etujärjestönsä on ainakin vielä

kovin heikko saamaan ääntänsä kuuluviin ja useimmat hoitajat ovat niin sidottuja hoidettavaansa

että ”barrikaadeille” nousemiseen ei ole aikaa eikä voimia. Nyt kun Paras- hanketta viedään
eteenpäin tulee huolehtia siitä että omaishoitajakin on mukana parashankkeen yhtenä hyvin

tärkeänä lenkkinä.

